**סר אנדרו "אנדי" מארי** (באנגלית: **Sir Andrew "Andy" Murray**; נולד ב-15 במאי 1987 בגלאזגו) הוא טניסאי סקוטי מקצועני. בשיאו דורג ראשון בדירוג סבב ה-ATP. נכון ליולי 2023, הוא מדורג במקום ה-40 בעולם.

מארי הוא אלוף אולימפי (לונדון 2012 וריו 2016, והוא הטניסאי היחיד שזכה בשתי מדליות זהב אולימפיות בתחרות יחידים) וב-2012 זכה גם בגראנד סלאם הראשון שלו באליפות ארצות הברית הפתוחה (2012). בשנת 2013 הפך לבריטי הראשון זה 77 שנים שזוכה באליפות וימבלדון. הוא זכה ב-46 תארים ליחידים ובשלושה תארים בזוגות.

משנת 2015 הוא נשוי לקים סירס, לזוג ארבעה ילדים.

בשנת 2019 הוא רכש חלק מבעלות על חברת קסטור.

ביוגרפיה
--------

מארי שיחק טניס כבר בגיל 5, ותואר כ"תופעה נדירה". בגיל 9, היה מארי עד לרצח גדול ומתוקשר שהתרחש בבית ספרו, ובו נרצחו אנשים רבים, בהם ילדים, ורבים אחרים נפצעו. מארי אמר כי הוא אינו רוצה לדבר על העניין.

בגיל 12 מארי זכה בטורניר האורנג' בול לילדים שנערך בפלורידה. בשנת 2004, בגיל 17, מארי זכה באליפות ארצות הברית הפתוחה לנוער. באותה עת עקב אחריו בראד גילברט, מאמנו לשעבר של טניסאי הצמרת אנדי רודיק, והבחין בכישרונו של מארי.

### 2005

ב-2005 שיחק מארי עם נבחרת בריטניה כנגד נבחרת ישראל במסגרת גביע דייוויס, וסייע לנבחרתו לנצח בתוצאה 2–3. בכך הוא הפך לבריטי הצעיר ביותר שמשחק במסגרת גביע הדייוויס.

### 2006

הוא זכה בתואר הראשון שלו בסבב ה-ATP ב-19 בפברואר 2006, לאחר שניצח בשלוש מערכות את לייטון יואיט בגמר טורניר סן חוזה. בקיץ 2006, לאחר מעקב אחרי מארי שנתיים נוספות, גילברט התעניין בשחקן והתמנה למאמנו, לאחר שקיבל הצעה מסבב ה-ATP בסכום 750,000 דולר לשנה.

### 2007

במהלך שנת 2007, אף על פי שלא הצליח להעפיל לגביע המאסטרס היוקרתי, הוא נחשב על ידי הבריטים כיורשו של טים הנמן שפרש באותה שנה מטניס. באוקטובר 2007 הוא טען להטיית משחקים ברחבי הסבב, ובכך עורר מהומה רבה. האירוע הגיע זמן קצר לאחר פרשת הטיית המשחקים של ניקולאי דוידנקו. זמן קצר לאחר מכן זכה מארי בטורניר סנקט פטרבורג ברוסיה. בנובמבר 2007 הוא החליט להיפרד ממאמנו, בראד גילברט, לאחר שנה וארבעה חודשים, ובמקומו מינה את אלכס קורצ'ה. את מארי סובבים כיום 15 אנשי צוות, המכונים "Team Murray".

### 2008

ב-5 בינואר 2008 זכה מארי בתואר הראשון שלו בשנה זו, טורניר דוחה, לאחר ניצחון בגמר על סטאן ואוורינקה. במהלך השנה הוא רשם התקדמות רבה בדירוג העולמי. ב-4 באוגוסט הוא זכה בטורניר ה"מאסטרס" הראשון בקריירה שלו - טורניר סינסינטי, לאחר ניצחון מפתיע בגמר על נובאק ג'וקוביץ'. באליפות ארצות הברית הפתוחה 2008 הוא הפתיע רבים כאשר גבר בחצי גמר האליפות על רפאל נדאל, המדורג ראשון בעולם. עם זאת, בגמר הוא הפסיד בתוצאה גבוהה לרוג'ר פדרר. בעקבות הישגיו באליפות הוא התקדם עד למקום הרביעי בדירוג העולמי.

במהלך אוקטובר 2008 מארי זכה בשני טורנירים נוספים: במדריד ובסנקט פטרבורג (הזכייה השנייה ברציפות). בסוף החודש הוא נבחר לתואר "שחקן החודש" מטעם סבב ה-ATP. הוא העפיל לטורניר גביע המאסטרס היוקרתי של שנת 2008, לאחר שלא הצליח לעשות זאת בשנה שלפני כן. במהלך הטורניר הוא הדיח כבר בשלב הבתים את רוג'ר פדרר, לו הפסיד בגמר אליפות ארצות הברית הפתוחה, והגיע עד חצי הגמר שם הפסיד לניקולאי דווידנקו.

### 2009

מארי באליפות צרפת הפתוחה 2009.
לפני תחילת עונת 2009, בעקבות הצלחותיו בשתי העונות שקדמו לה, היו ציפיות שמארי ירשום הצלחה רבה, והוא אף נחשב לאחד מהטניסאים הגדולים בהיסטוריה של הממלכה המאוחדת, אף יותר מטים הנמן האנגלי. הוא פתח את העונה עם זכייה בטורניר דוחה לאחר ניצחון בגמר על אנדי רודיק. הוא המשיך וזכה בשנה זו בטורנירי רוטרדאם ומיאמי ובטורניר קווינס בלונדון, ואף העפיל למקום השלישי בעולם במקומו של נובאק ג'וקוביץ'.

באוגוסט 2009 זכה מארי בטורניר קנדה מאסטרס במונטריאול לאחר ניצחון בגמר על חואן מרטין דל פוטרו, והפך לבריטי הראשון בהיסטוריה שזוכה בטורניר זה. בטורניר זה הודח רפאל נדאל ברבע הגמר, וכתוצאה מכך עקף מארי את נדאל ועלה לראשונה בקריירה שלו למקום השני בדירוג העולמי. בהמשך הידרדר מארי למקום החמישי בדירוג.

### 2010

בתחילת עונת 2010 העפיל לגמר הגראנד סלאם השני שלו באליפות אוסטרליה הפתוחה, שם הפסיד שוב לרוג'ר פדרר.

באוקטובר 2010 זכה מארי בטורניר המאסטרס של שנגחאי, לאחר שגבר בגמר על רוג'ר פדרר השווייצרי, וזכה בתואר שני בשנת 2010.

### 2011

בינואר 2011 העפיל עד לגמר אליפות אוסטרליה הפתוחה, אך הפסיד בשלוש מערכות לנובאק ג'וקוביץ'. ביוני 2011 הפסיד בחצי גמר אליפות צרפת הפתוחה לרפאל נדאל בשלוש מערכות; בטורניר אליפות וימבלדון 2011 הפסיד שוב, בחצי הגמר, לנדאל, בארבע מערכות. באוגוסט 2011 זכה בטורניר סינסינטי לאחר ניצחון בגמר על נובאק ג'וקוביץ'. (ג'וקוביץ' פרש כשמארי מוביל 4–6, 3-0). בספטמבר 2011 הפסיד בחצי הגמר באליפות ארצות הברית הפתוחה לרפאל נדאל בארבע מערכות. באוקטובר 2011 זכה טורניר בנגקוק, לאחר שניצח בגמר את דונלד יאנג בשתי מערכות. בהמשך החודש זכה בטורניר טוקיו, לאחר שניצח בגמר את רפאל נדאל בשלוש מערכות. כשבוע לאחר מכן זכה בטורניר מאסטרס 1000 בשאנגחאי, לאחר שניצח בגמר את דוד פרר בשתי מערכות. בכך זכה בתואר שלישי תוך שלושה שבועות, בתואר חמישי מתחילת השנה, ובניצחון 25 מתוך 26 המשחקים האחרונים, שהעלה אותו למקום השלישי בדירוג העולמי.

### 2012

ביולי 2012 הגיע לגמר טורניר ווימבלדון בו הפסיד לרוג'ר פדרר. באוגוסט זכה במדליית הזהב באולימפיאדת לונדון לאחר ניצחון בגמר על פדרר. בספטמבר זכה לראשונה בטורניר גראנד סלאם לאחר שגבר על נובאק ג'וקוביץ' בגמר אליפות ארצות הברית הפתוחה בחמש מערכות.

### 2013

בשנת 2013 העפיל לגמר אליפות אוסטרליה הפתוחה בו הפסיד בארבעה מערכות לנובאק ג'וקוביץ'. כמו כן זכה בתואר היוקרתי במיאמי (מאסטרס) אחרי ניצחון בגמר על דוד פרר. זכה לתואר קצין במסדר האימפריה הבריטית על הישגיו באולימפיאדת לונדון.
ב-7 ביולי 2013 הפך לבריטי הראשון זה 77 שנים שזוכה באליפות וימבלדון לאחר שגבר על נובאק ג'וקוביץ' בגמר הטורניר בתוצאה 4:6, 5:7, 4:6. המשך השנה היה פחות מרשים כשהודח כבר בשלב רבע הגמר בטורניר הusao ומסיים את השנה לאחר מכן בעקבות פציעה.

### 2014

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2015

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2016

בינואר 2016 העפיל מארי לגמר אליפות אוסטרליה הפתוחה, והפסיד לנובאק ג'וקוביץ' בשלוש מערכות.

ביוני אותה שנה העפיל לגמר אליפות צרפת הפתוחה לראשונה בקריירה שלו והפסיד גם הפעם את הגראנד-סלאם הזה לג'וקוביץ' ב-4 מערכות (3–6, 6-1, 6-2, 6-4).

ביולי חזר למעמד גמר גראנד סלאם, הפעם בווימבלדון, והפעם בפעם השנייה את הטורניר, אחרי ניצחון 4–6, 7-6, 7-6 על מילוש ראוניץ'.

באולימפיאדת ריו דה ז'ניירו (2016) זכה מארי במדליית זהב בטורניר ליחידים לאחר ניצחון על חואן מרטין דל פוטרו ב-4 מערכות (5–7, 6-4, 2-6, 5-7).

גביע דייוויס
------------

בשנת 2015 הוביל את נבחרת גביע דייוויס של בריטניה יחד עם ג'יימי מארי, אחיו ושותפו למשחק הזוגות, לזכייה בגביע דייוויס, לאחר ניצחון בגמר על נבחרת בלגיה.

תוארי יחידים
------------

| **מקרא** | תארים | סגנויות |
| --- | --- | --- |
| גראנד סלאם | 3 | 5 |
| גביע המאסטרס | 0 | 0 |
| סדרת המאסטרס | 8 | 1 |
| סבב ה-ATP‏ | 14 | 5 
  |

### זכיות

| תאריך | טורניר | יריב בגמר | תוצאה |
| --- | --- | --- | --- |
| 19 בפברואר 2006 | ארצות הבריתארצות הברית סן חוזה | אוסטרליהאוסטרליה לייטון יואיט | 2–6, 6–1, 7–6(3) |
| 18 בפברואר 2007 | ארצות הבריתארצות הברית סן חוזה | קרואטיהקרואטיה איבו קרלוביץ' | 6–7(3), 6–4, 7–6(2) |
| 28 באוקטובר 2007 | רוסיהרוסיה סנקט פטרבורג | ספרדספרד פרננדו ורדאסקו | 6–2, 6–3 |
| 5 בינואר 2008 | קטר (מדינה)קטר (מדינה) דוחה | שווייץשווייץ סטניסלאס וורינקה | 6–4, 4–6, 6–2 |
| 17 בפברואר 2008 | צרפתצרפת מרסיי | קרואטיהקרואטיה מריו אנצ'יץ' | 6–3, 6–4 |
| 3 באוגוסט 2008 | ארצות הבריתארצות הברית סינסינטי | סרביהסרביה נובאק ג'וקוביץ' | 7–6(4), 7–6(5) |
| 19 באוקטובר 2008 | ספרדספרד מדריד | צרפתצרפת ז'יל סימון | 6–4, 7–6(6) |
| 28 באוקטובר 2008 | רוסיהרוסיה סנקט פטרבורג | קזחסטןקזחסטן אנדריי גולובב | 6–1, 6–1 |
| 10 בינואר 2009 | קטר (מדינה)קטר (מדינה) דוחה | ארצות הבריתארצות הברית אנדי רודיק | 6–4, 6–2 |
| 15 בפברואר 2009 | הולנדהולנד רוטרדם | ספרדספרד רפאל נדאל | 6–3, 4–6, 6–0 |
| 5 באפריל 2009 | ארצות הבריתארצות הברית מיאמי | סרביהסרביה נובאק ג'וקוביץ' | 6–2, 7–5 |
| 14 ביוני 2009 | בריטניהבריטניה לונדון | ארצות הבריתארצות הברית ג'יימס בלייק | 7–5, 6–4 |
| 16 באוגוסט 2009 | קנדהקנדה מונטריאול | ארגנטינהארגנטינה חואן מרטין דל פוטרו | 6–7(4), 7–6(3), 6–1 |
| 8 בנובמבר 2009 | ספרדספרד ולנסיה | רוסיהרוסיה מיכאל יוז'ני | 6–3, 6–2 |
| 15 באוגוסט 2010 | קנדהקנדה מונטריאול | שווייץשווייץ רוג'ר פדרר | 7–5, 7–5 |
| 17 באוקטובר 2010 | הרפובליקה העממית של סיןהרפובליקה העממית של סין שאנגחאי | שווייץשווייץ רוג'ר פדרר | 6–3, 6–2 |
| 12 ביוני 2011 | בריטניהבריטניה לונדון | צרפתצרפת ז'ו-וילפריד צונגה | 6-3, 4-6,6-7 |
| 21 באוגוסט 2011 | ארצות הבריתארצות הברית סינסינטי | סרביהסרביה נובאק ג'וקוביץ' | 4-6, 0-3 |
| 5 באוגוסט 2012 | בריטניהבריטניה אולימפיאדת לונדון (2012) | שווייץשווייץ רוג'ר פדרר | 2-6, 1-6, 4-6 |
| 10 בספטמבר 2012 | ארצות הבריתארצות הברית אליפות ארצות הברית הפתוחה | סרביהסרביה נובאק ג'וקוביץ' | 6-7, 5-7, 6-2, 6-3, 2-6 |
| 7 ביולי 2013 | בריטניהבריטניה אליפות וימבלדון | סרביהסרביה נובאק ג'וקוביץ' | 4-6,5-7,4-6 |
| 10 ביולי 2016 | בריטניהבריטניה אליפות וימבלדון | קנדהקנדה מילוש ראוניץ' | 6-7,6-7,4-6 |

### סגנויות

| תאריך | טורניר | יריב בגמר | תוצאה |
| --- | --- | --- | --- |
| 1 באוקטובר 2005 | תאילנדתאילנד בנגקוק | שווייץשווייץ רוג'ר פדרר | 6–3, 7–5 |
| 6 באוגוסט 2006 | ארצות הבריתארצות הברית וושינגטון | צרפתצרפת ארנו קלמנט | 7–6(4), 6–2 |
| 6 בינואר 2007 | קטר (מדינה)קטר (מדינה) דוחה | קרואטיהקרואטיה איבן ליוביצ'יץ' | 6–4, 6–4 |
| 7 באוקטובר 2007 | צרפתצרפת מץ | ספרדספרד טומי רוברדו | 0–6, 6–2, 6–3 |
| 8 בספטמבר 2008 | ארצות הבריתארצות הברית אליפות ארצות הברית הפתוחה | שווייץשווייץ רוג'ר פדרר | 6–2, 7–5, 6–2 |
| 22 במרץ 2009 | ארצות הבריתארצות הברית אינדיאן ולס | ספרדספרד רפאל נדאל | 6–1, 6–2 |
| 18 בינואר 2010 | אוסטרליהאוסטרליה אליפות אוסטרליה הפתוחה | שווייץשווייץ רוג'ר פדרר | 3-6, 4-6, 6-7(11) |
| 26 ביולי 2010 | ארצות הבריתארצות הברית לוס אנג'לס | ארצות הבריתארצות הברית סאם קווארי | 7-5, 6-7(2), 3-6 |
| 17 בינואר 2011 | אוסטרליהאוסטרליה אליפות אוסטרליה הפתוחה | סרביהסרביה נובאק ג'וקוביץ' | 4-6, 2-6, 3-6 |
| 8 ביולי 2012 | בריטניהבריטניה אליפות וימבלדון | שווייץשווייץ רוג'ר פדרר | 4-6, 7-5, 6-3, 6-4 |
| 27 בינואר 2013 | אוסטרליהאוסטרליה אליפות אוסטרליה הפתוחה | סרביהסרביה נובאק ג'וקוביץ' | 7-6, 6-7, 3-6, 2-6 |
| 31 בינואר 2016 | אוסטרליהאוסטרליה אליפות אוסטרליה הפתוחה | סרביהסרביה נובאק ג'וקוביץ' | 1:6 7:5 7:6 |
| 5 ביוני 2016 | אליפות צרפת הפתוחה | סרביהסרביה נובאק ג'וקוביץ' | 6:3 1:6 2:6 4:6 |

קישורים חיצוניים
----------------

ויקישיתוף מדיה וקבצים בנושא **אנדי מארי** בוויקישיתוף
* 

* אתר האינטרנט הרשמי של אנדי מארי (באנגלית)
* אנדי מארי, ברשת החברתית פייסבוק

* אנדי מארי, ברשת החברתית טוויטר

* אנדי מארי, ברשת החברתית אינסטגרם

* אנדי מארי, סרטונים בערוץ היוטיוב

* אנדי מארי, באתר הוועד האולימפי הבין-לאומי

* אנדי מארי, באתר olympedia.org

* אנדי מארי, באתר ה-ATP

* אנדי מארי, באתר ה-ITF

* אנדי מארי, באתר גביע דייוויס
* רועי פרייס‏, כבר לא מסוגל לשלוף מהמותן: פרידה מאנדי מארי, באתר וואלה!‏, 13 בינואר 2019
* אתר למנויים בלבד אמיר ענבר, האביר החדש של הממלכה הבריטית חוזר לקאמבק אחרון. הפעם באמת, באתר הארץ, 27 ביוני 2019
* אנדי מארי, באתר אנציקלופדיה בריטניקה (באנגלית)

הערות שוליים
------------

1. ↑  דני בורשבסקי‏, תופעה ושמה מארי, באתר וואלה!‏, 8 בספטמבר 2008
2. ↑  ערן סלע, אנדי מארי והרצח המזעזע בתולדות בריטניה, באתר רדיו ללא הפסקה, 10 בספטמבר 2008
3. 1 2 3  אבי זורנזון, ‏גבול, יכולת, באתר ערוץ הספורט, ‏9 בנובמבר 2008
4. ↑  אלמוג שריד, האנשים שיעשו את 2008 בטניס העולמי, באתר nrg‏, 23 בדצמבר 2007
5. ↑  סוכנויות הידיעות, הבריטי אנדי מארי: "יש מכירת משחקים בטניס", באתר ynet, 9 באוקטובר 2007
6. ↑  הארי פירסון, משתגעים על מארי: אנשי השנה של 2009, באתר nrg‏, 1 בינואר 2009

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5302 0508
* LCCN: nr2006013894
* NDL: 001142998
* NKC: jo2015870303
* NLP: A27818640
* VIAF: 34418813
* WorldCat: lccn-nr2006013894

 |